ร้านเป็ดย่างแสงจันทร์เป็นร้านเก่าแก่ในตัวเมืองตราด ฝีมือการทำเป็ดย่างทำได้ดี มีเป็ดย่างเป็นตัวขายด้วย เมนูมีหลากหลาย ก๋วยเตี๋ยวเป็ดตุ๋น ก๋วยเตี๋ยวลูกชิ้นปลา ข้าวหน้าเป็ดย่าง ข้าวหมูแดง ข้าวหมูกรอบ ใครคิดไม่ออกลังเล รักพี่เสียดายน้อง จะสั่งข้าวเฉโปมากินก็เป็นอีกทางเลือก (ข้าวเฉโปคือมีทั้งเป็ดหมูแดงหมูกรอบ) แถมยังมีของตุ๋นหลายอย่างให้ซดคล่องคอ ตีนเป็ดปีกเป็ดตุ๋นยาจีน มะระตุ๋นกระดูกหมูเห็ดหอม ดอกไม้จีนตุ๋นกระดูกหมู เยื่อไผ่ตุ๋นยาจีน